पिछले 24 घंटे में कोरोना के 2,86,384 नए मामले सामने आए,  573 मरीजों की मौत
स्वास्थ्य विभाग की तरफ से जारी आंकड़ों के मुताबिक पिछले 24 घंटे में 3,06,357 लोग संक्रमण से मुक्त हुए हैं जबकि पिछले 24 घंटे में एक्टिव केस की संख्या 22,02,472 रही है। रोजाना पॉजिटिविटी रेट 19.59% है।
नयी दिल्ली: पिछले 24 घंटे में देश भर में कोरोना वायरस के 2,86,384 नए मामले सामने आए जबकि 573 मरीजों की मौत हो गई। स्वास्थ्य विभाग की तरफ से जारी आंकड़ों के मुताबिक पिछले 24 घंटे में 3,06,357 लोग संक्रमण से मुक्त हुए हैं जबकि पिछले 24 घंटे में एक्टिव केस की संख्या 22,02,472 रही है। रोजाना पॉजिटिविटी रेट 19.59% है। मंत्रालय ने कहा कि देश में एक्टिव मामलों की संख्या संक्रमण के कुल मामलों का 5.46 प्रतिशत है। वहीं, कोविड-19 से उबरने की राष्ट्रीय दर 93.33 प्रतिशत है। देश में चौबीस घंटे के दौरान एक्टिव मामलों की संख्या में 20,546 की कमी आई है। मंत्रालय के अनुसार, दैनिक संक्रमण दर 19.59 प्रतिशत जबकि साप्ताहिक संक्रमण दर 17.75 प्रतिशत दर्ज की गई। संक्रमण से उबरने वालों की संख्या बढ़कर 3,76,77,328 हो गई है और मृत्यु दर 1.22 प्रतिशत दर्ज की गई। राष्ट्रव्यापी कोविड-19 टीकाकरण अभियान के तहत देश में अब तक टीकों की 163.84 करोड़ से अधिक खुराक दी जा चुकी हैं। देश में सात अगस्त 2020 को संक्रमितों की संख्या 20 लाख, 23 अगस्त 2020 को 30 लाख और पांच सितंबर 2020 को 40 लाख से अधिक हो गई थी। संक्रमण के कुल मामले 16 सितंबर 2020 को 50 लाख, 28 सितंबर 2020 को 60 लाख, 11 अक्टूबर 2020 को 70 लाख, 29 अक्टूबर 2020 को 80 लाख और 20 नवंबर को 90 लाख के पार चले गए थे। भारत में 4 मई को संक्रमितों की कुल संख्या दो करोड़, 23 जून को तीन करोड़ और बुधवार को चार करोड़ से अधिक हो गई थी। संक्रमण से मौत के 573 नए मामलों में 140 केरल जबकि 79 महाराष्ट्र से सामने आए। देश में संक्रमण से अब तक कुल 4,91,700 लोगों की मौत हो चुकी हैं, जिनमें महाराष्ट्र में 1,42,316, केरल में 52,281, कर्नाटक में 38,705, तमिलनाडु में 37,359, दिल्ली में 25,710, उत्तर प्रदेश में 23,106 और पश्चिम बंगाल में 20,445 लोगों की मौत हुई है। स्वास्थ्य मंत्रालय ने बताया कि अभी तक जिन लोगों की कोरोना वायरस संक्रमण से मौत हुई है, उनमें से 70 प्रतिशत से ज्यादा को अन्य बीमारियां भी थीं। मंत्रालय ने अपनी वेबसाइट पर बताया कि उसके आंकड़ों का भारतीय आयुर्विज्ञान अनुसंधान परिषद (आईसीएमआर) के आंकड़ों के साथ मिलान किया जा रहा है।